Magnus' historie har bevæget mange, og det har Magnus og hans famillie kunne mærke, mens han var indlagt på Rigshospitalets brandsårsafdeling. Det skriver eb.dk. Hans far, Jesper Mørch Jensen fortæller, at sønnen har fået gaver fra folk, de ikke kender, blandt andet en tablet. Også den tidligere fodbold-landsholdspiller Flemming Nielsen, der var med på det berømte OL-sølvhold fra 1960, kom forbi. - Han syntes, at Magnus var så tapper. Og så gav han ham en fodbold og noget træningstøj, fortæller Jesper Mørch Jensen til Ekstra Bladet og konstaterer: - Han har været møgforkælet. Magnus og hans mor har også haft besøg på hospitalet af et forældrepar til to forbrændte børn, der ville vise, at det godt kan blive godt igen, selvom det ser slemt ud. Nu er Magnus tilbage i hjemmet i Thisted, hvor hans fire søskende har savnet ham. På fredag skal Magnus igen på Rigshospitalet, hvor lægerne skal vurdere, om han skal have flere behandlinger. Og det er noget, Magnus ser frem til. De skal nemlig flyve derover. Selv få timer efter ulykken fik Magnus sin mor til at tage et billede af helikopteren. Magnus er endnu ikke startet i SFO'en endnu.

Referat:
Billederne og historien om den 6-årige Magnus der blev slemt forbrændt i sin SFO, har fået folk til lommerne.